ভারী বৃষ্টি-জল ছাড়ছে ডিভিসি, একাধিক জেলায় বন্যার আশঙ্কা, হাই অ্যালার্ট জারি

কলকাতা: ভারী বৃষ্টি-জল ছাড়ছে ডিভিসি (DVC Release Water)। এর ফলে দক্ষিণবঙ্গে একাধিক জেলায় বন্যার (Bengal Flood Situation) আশঙ্কা তৈরি হয়েছে। শুধু দক্ষিণবঙ্গ নয় উত্তরবঙ্গেও দুর্যোগের আশঙ্কা করা হচ্ছে। সোমবার জলপাইগুড়ি, কালিম্পং, আলিপুরদুয়ারে অতি ভারী বৃষ্টির পূর্বাভাস। গত কয়েকদিনে ঝাড়খণ্ডেও প্রবল বৃষ্টি (Heavy Rain) শুরু হয়েছে। এর ফলে সেখানকার নদীগুলির জলস্তর বেড়েছে। ঝাড়খণ্ডে প্রবল বৃষ্টি, দুর্গাপুর ব্যারাজ থেকে প্রায় ১ লক্ষ কিউসেক জল ছাড়ল ডিভিসি। প্লাবিত ঘাটাল, হাওড়া, বীরভূম, কাটোয়া, বর্ধমান। তার মধ্যে ফের ভারী বৃষ্টির পূর্বাভাস রয়েছে। এর জেরে প্লাবিত হতে পারে বাংলার একাধিক জেলা, তাই সতর্কতা জারি করল আইএমডি। রবিবার এই নিয়ে ঝাড়খণ্ডের মুখ্যমন্ত্রী হেমন্ত সোরেনকে ফোনও করেছিলেন মমতা বন্দ্যোপাধ্যায় (Mamata Banerjee)। এই বিষয়ে নজর দেওয়ার জন্য তাঁকে অনুরোধ করেন মুখ্যমন্ত্রী।

একটানা ভারী বৃষ্টিতে বাড়ল একাধিক নদীর জলস্তর (River Water Level Rise)। কোথাও রাস্তা জলের তলায় চলে গিয়েছে রাস্তা, তার জেরে বিচ্ছিন্ন হল যোগাযোগ। কোথাও নদীর জলস্তর বেড়ে গিয়ে সেতু জলের তলায় চলে গিয়ে স্তব্ধ হল যোগাযোগ ব্যবস্থা। জল জমে গেল একাধিক জায়গায়। একটানা বৃষ্টিতে পশ্চিম বর্ধমানের অন্ডালে জলের তলায় চলে যায় রেলের সাবওয়ে। জলে থৈ থৈ অবস্থা হয় খনি অঞ্চলের। জল জমে যায় আসানসোল, কুলটি ও রানিগঞ্জে। লাভপুরে কুয়ে নদীর বাঁধ ভেঙে গিয়েছে। একাধিক গ্রাম প্লাবিত হওয়ার আশঙ্কা রয়েছে। বেশ কিছু গ্রামে জল ঢুকতে শুরু করেছে। কয়েক হাজার বিঘা চাষ জমি এখন জলের তলায়। শুধু দক্ষিণ নয় জলমগ্ন উত্তরের একাধিক জেলা। পাহাড়ি নদীতে হড়পা বানেরও আশঙ্কা একইভাবে বাড়ছে। ডুয়ার্সের নদীতেও জলস্তর বাড়তে পারে। ব্লকে ব্লকে মাইকে প্রচার করার নির্দেশ দিয়েছে জেলা প্রশাসন। উত্তর থেকে দক্ষিণে বিপর্যস্ত জনজীবন।

আরও পড়ুন: মঙ্গলবার রাজ্যজুড়ে বাড়বে বৃষ্টির পরিমাণ

একদিকে লাগাতার ভারী বৃষ্টি অন্যদিকে রাজ্যের সঙ্গে কোনও রকম আলোচনা ছাড়াই রবিবার আরও ১ লক্ষ কিউসেকের বেশি জল ছেড়েছে ডিভিসি (DVC)। বিভিন্ন বাঁধ থেকে ১ লক্ষ ২০ হাজার কিউসেক জল ছেড়েছে তারা। সার্বিক পরিস্থিতির উপর কড়া নজর রেখেছেন মুখ্যমন্ত্রী। ডিভিসির জল ছাড়া নিয়ে একাধিক বার উষ্মা প্রকাশ করেছিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। প্রশাসন সূত্রে খবর, রাজ্যের তরফে ডিভিসিকে বারবার অনুরোধ করা হয়েছিল জল ছাড়ার আগে করা হয় রাজ্যকে জানানোর জন্য। কিন্তু, তা মানা হয় না বলে অতীতে অভিযোগ উঠেছিল। তার পরেও জল ছাড়ার হার কমালো না ডিভিসি। ঝাড়খণ্ড-পশ্চিমবঙ্গের সীমান্তে পাঞ্চেত এবং মাইথন জলাধার থেকে জল ছাড়ছে ডিভিসি।

দেখুন ভিডিও