শক্তি হারাছে নিম্নচাপ, দিনভর ভারী বৃষ্টির পূর্বাভাস

কলকাতা: নিম্নচাপের জেরে শনিবার থেকেই একটানা বৃষ্টিতে নাজেহাল রাজ্যবাসী। পশ্চিমের জেলাগুলিতে আজও ভারী বৃষ্টির (Heavy Rainfall Forecast)  পূর্বাভাস। আলিপুর আবহাওয়া দফতরের তরফে জানান হয়েছে গাঙ্গেয় পশ্চিমবঙ্গের উপর গভীর নিম্নচাপের অবস্থান করছে। শক্তি হারিয়ে শক্তিশালি নিম্নচাপে পরিণত হতে পারে গভীর নিম্নচাপে। এই নিম্নচাপ পরবর্তী ৪৮ ঘণ্টায় ঝাড়খণ্ড এবং উত্তর ছত্তীসগঢ়ের দিকে এগোতে পারে। সোমবার দিনভর ভারী থেকে মাঝারি বৃষ্টির পূর্বাভাস রয়েছে। কলকাতায় ভারী বৃষ্টির সম্ভাবনা।

সোমবার কিছুটা কমবে বৃষ্টির পরিমাণ। ঝাড়গ্রাম ও পুরুলিয়াতে ভারী বৃষ্টির সম্ভাবনা। কলকাতা-সহ দক্ষিণবঙ্গের বাকি জেলাতেও মেঘলা আকাশ এবং মাঝারি দু-এক পশলা বৃষ্টির সম্ভাবনা রয়েছে। ৩০ থেকে ৪০ কিলোমিটার প্রতি ঘণ্টা গতিবেগে দমকা বাতাস বইবে। নদিয়া, দক্ষিণ দিনাজপুর এবং দক্ষিণ ২৪ পরগনা জেলায় বজ্রবিদ্যুৎ-সহ বৃষ্টির সতর্কতা। মেঘলা আকাশ ও বৃষ্টির কারণে তাপমাত্রা অনেকটাই ইতিমঝ্যে কমেছে। ৩০ থেকে ৪০ কিলোমিটার প্রতি ঘণ্টা গতিবেগে দমকা বাতাস বইবে।

আরও পড়ুন: ২৭১ বছর ধরে তালপাতার পুঁথির লেখা মেনেই হয়ে আসছে পুজো

মঙ্গলবার থেকে আবহাওয়ার কিছুটা উন্নতি হবে দক্ষিণবঙ্গে। শুক্রবার পর্যন্ত বৃষ্টির সম্ভাবনা কম থাকবে। আগামিকাল থেকে বৃষ্টির পরিমাণ ও ব্যাপকতা কমবে উত্তরবঙ্গেও। দার্জিলিং, কালিম্পং, জলপাইগুড়ি জেলায় বজ্রবিদ্যুৎ-সহ বৃষ্টির সম্ভাবনা থাকবে।