তিনদিন ভারী বৃষ্টির পূর্বাভাস কলকাতা সহ জেলায় জেলায়

কলকাতা: সোমবার সকাল থেকে কলকাতা (Kolkata Rain Forecast) সহ দক্ষিণবঙ্গের বিভিন্ন জেলায় বৃষ্টি (Rain Forecast) হচ্ছে। আগামী কয়েকদিন দক্ষিণবঙ্গের আবহাওয়া এমনই থাকবে জানিয়েছে আলিপুর আবহাওয়া দফতর। মঙ্গলে ভারী বৃষ্টি (Heavy Rain Forecast) হতে পারে দক্ষিণবঙ্গের (South Bengal Heavy Rain Forecast) বিভিন্ন জেলায়। আগামী রবিবার পর্যন্ত দক্ষিণবঙ্গের সব জেলাতেই হালকা থেকে মাঝারি বিক্ষিপ্ত বৃষ্টিপাত হতে পারে। কোথাও কোথাও আবার বজ্রবিদ্যুৎ-সহ বৃষ্টিরও সম্ভাবনা রয়েছে। পূর্ণিমার কটাল ও নিম্নচাপ, জোড়া ফলায় সমুদ্র উত্তাল। সমুদ্রে ৪০ থেকে ৫০ কিলোমিটার প্রতি ঘণ্টা বেগে ঝোড়ো হাওয়া বইতে পারে বলে জানিয়েছে হাওয়া অফিস। মৎস্যজীবীদের জন্য সতর্কবার্তা রয়েছে আজও। সমুদ্রের উপকূলে চলছে জলোচ্ছ্বাস।

সময়মতো উত্তরবঙ্গে বর্ষা ঢুকলেও, দক্ষিণবঙ্গে দেরি প্রহেশ করেছে বর্ষা। এখনও পর্যন্ত কলকাতা সহ দক্ষিণে ভারী বৃষ্টি হয়নি। হাওয়া অফিস জানাচ্ছে, আগামী রবিবার পর্যন্ত দক্ষিণবঙ্গের সব জেলাতেই হালকা থেকে মাঝারি বিক্ষিপ্ত বৃষ্টিপাত হতে পারে। মঙ্গলবার দক্ষিণবঙ্গের সব জেলাতেই হালকা থেকে মাঝারি বৃষ্টি হতে থাকবে। তার মধ্যে ভারী বৃষ্টি হবে কলকাতা লাগোয়া হুগলি, দক্ষিণ ২৪ পরগনা। এছাড়াও ভারী বৃষ্টির সম্ভাবনা রয়েছে পূর্ব ও পশ্চিম মেদিনীপুর এবং পূর্ব বর্ধমানে। এই পাঁচ জেলায় মঙ্গলবারের জন্য হলুদ সতর্কতা জারি করা হয়েছে। বুধবারও কলকাতা, হাওড়া, হুগলি, উত্তর ও দক্ষিণ ২৪ পরগনা, পূর্ব ও পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব ও পশ্চিম বর্ধমান, বীরভূম, মুর্শিদাবাদ এবং নদিয়ায় বৃষ্টি জারি থাকবে।

আরও পড়ুন:আইসক্রিমের ডিপ ফ্রিজের ভিতর থেকে এক ব্যক্তির মৃতদেহ উদ্ধার

উত্তরবঙ্গে মঙ্গলবার ভারী বৃষ্টির সম্ভাবনা আছে। মঙ্গলবার ভারী বৃষ্টি হতে পারে কালিম্পং এবং আলিপুরদুয়ারে। এই দুই জেলায় মঙ্গলবার জারি করা হয়েছে হলুদ সতর্কতা। আগামী ২৮ জুলাই পর্যন্ত উত্তবঙ্গের সব জেলাতেই হালকা থেকে মাঝারি বৃষ্টি জারি থাকবে। উত্তরবঙ্গেও বৃষ্টি চলবে, তবে গত কয়েক দিনের তুলনায় বৃষ্টির পরিমাণ কিছুটা কমবে।